**Tiszavasvári Város Polgármesterétől**

4440 Tiszavasvári Városháza tér 4.

Tel.: 42/520-500, Fax: 42/275-000, e-mail: tvonkph@tiszavasvari.hu

TPH/7776-2/2021.

**103/2021.**

**HATÁROZAT**

* **veszélyhelyzetben átruházott hatáskörben meghozott döntésről** –

**A …………… Tiszavasvári, ………… sz. alatti bérlő bérlakásban lévő gázkazán és radiátorok cseréjére vonatkozó bérbeszámítási kérelméről**

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében biztosított jogkörömben, Tiszavasvári Város Önkormányzata Képviselő-testülete helyett átruházott hatáskörben eljárva, az alábbi határozatot hozom:

1. **Támogatom …………** Tiszavasvári, **…………** sz. alatti bérlő önkormányzati bérlakásban lévő **gázkazán és radiátorok cseréjére vonatkozó kérelmét**, amennyiben a bérlőnek nincs lakbérhátraléka és vállalja, hogy a bérlakásban lévő gázkazánt és a radiátorok cseréjét saját nevére szóló számlával igazolja.
2. **Hozzájárulok** ahhoz, hogy
3. ……….. bérlő saját költségén elvégeztesse az általa bérelt önkormányzati bérlakásban lévő gázkazán, valamint 5 db radiátor cseréjét, összesen bruttó **1.036.410 Ft** összegben,
4. a **fűtéskorszerűsítés költségének 50%-a, azaz 518.000 Ft beszámításra** kerüljön nevezett **bérlő lakbérébe** a beruházás befejezését követő hónap 01. napjától.

A bérlő a későbbiekben semmilyen költségigénnyel nem élhet.

3. Jelen határozatomról tájékoztatom ………. .

**INDOKOLÁS**

…………. Tiszavasvári, ……….. sz. alatt lakó bérlő 2021.04.07-én kérelmet nyújtott be, melyben kérte, hogy az Önkormányzat járuljon hozzá az általa bérelt önkormányzati bérlakásban lévő gázkazán és 5 db radiátor cseréjéhez, valamint ezen felújítás költségének lakbérbe történő beszámításához.

A bérlő kérelmét azzal indokolta, hogy a bérlakásban lévő Westen típusú gázkazán - évek óta tartó gyakori meghibásodása, illetve magas javítási költségei miatt – gazdaságosan már nem javítható, ezért további javítása nem célszerű. Továbbá a lakásban lévő radiátorok közül 2 db lyukas, 3 db radiátor pedig erősen korrodált, ezért ezek cseréje is indokolt.

A bérlő kérelmével egyidejűleg benyújtotta az Air-Dream Kft. (4400 Nyíregyháza, Nefelejcs u. 19.) bérlakás fűtésrendszeréről készített szakvéleményét, valamint a fűtéskorszerűsítésre vonatkozó árajánlatát, mely szerint 1 db Westen Star Condens + 24 kombi gázkazán, valamint 5 db Fix Trend radiátor és a szükséges szerelvények kerülnek beszerelésre, összesen bruttó 1.036.410 Ft összegben (anyag: 656.210 Ft, munkadíj: 380.200 Ft).

 A fenti problémák miatt a bérlő vállalja a gázkazán és 5 db radiátor cseréje költségének egyösszegben történő kifizetését banki hitel igénybevételével. Tekintettel a fűtéskorszerűsítés magas költségére kérelmezi a fenti beruházás költségének lakbérbe történő beszámítását.

…………. részére a bérlakás határozatlan időtartamra 2010. július 01. napjától van bérbe adva. Nevezett bérlő lakbérfizetési kötelezettségének rendszeresen eleget tesz, a 71 m2-es bérlakás bérlete után **havonta 20.164 Ft lakbért** fizet, lakbérhátralékkal nem rendelkezik.

A veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I.29.) Korm. rendelet hatálybalépését követőena katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdés értelmében: **Veszélyhelyzetben a települési önkormányzat képviselő-testületének,** a fővárosi, megyei közgyűlésnek **feladat- és hatáskörét a polgármester**, illetve a főpolgármester, a megyei közgyűlés elnöke **gyakorolja.** Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.

**Fentiek alapján a kialakult járványügyi helyzetre való tekintettel a rendelkező részben foglaltak szerint döntöttem.**

Tiszavasvári, 2021. április 29.

**Szőke Zoltán**

 **polgármester**